మూవీ ఆర్టిస్ట్స్ అసోసియేషన్ (మా) అధ్యక్ష పదవికి పోయిన సారి ఎంత హంగామా జరిగిందో తెలిసిందే. రెండు వర్గాలు పోటాపోటీగా తలపడ్డాయి. మాటల యుద్ధం మామూలుగా సాగలేదప్పుడు. సాధారణ ఎన్నికలకు తీసిపోకుండా అంతకంతా ఉత్కంఠ సృష్టించాయి పోయిన మా ఎన్నికలు. అయితే.. ఈ సారి ఏ చడీ..చప్పుడు లేకుండా మా అధ్యక్షుడిని ఎన్నుకున్నారు. ఎన్నికలన్నవే లేకుండా ఈ సారి ఏకగ్రీవంగా అధ్యక్షుడిని ఎంపిక చేశారు. ప్రస్తుత మా అధ్యక్షుడు రాజేంద్ర ప్రసాద్ పదవీ కాలం ముగియనుండడంతో.. మాకు ప్రస్తుతం సెక్రెటరీగా ఉన్న శివాజీరాజాను అధ్యక్షుడిగా ఎన్నుకున్నారు. సెక్రెటరీగా నరేశ్ను ఎంపిక చేశారు. పోయిన సారి రచ్చరచ్చ అయిన నేపథ్యంలో ఈ సారి గొడవలు లేకుండా.. మా సభ్యులంతా కలిసి చర్చించుకుని ఏకగ్రీవంగా వారిని ఎన్నుకున్నారు. వారి ఎన్నికను ఖాయం చేస్తూ మార్చి 12న అధికారిక ప్రకటన చేస్తారని మా తెలిపింది.
moovee artists asosiation (maa) adhyaksha padaviki poyina saari entha hangama jarigindo telisinde. rendu vargaalu potapotiga talapaddaayi. maatala yuddham maamuulugaa saagaledappudu. saadhaarana ennikalaku teesipokunda antakanta utkanta srushtinchaayi poyina maa ennikalu. ayithe.. ee saari e chadii..chappudu lekunda maa adhyakshudini ennukunnaru. ennikalannave lekunda ee saari ekagreevangaa adhyakshudini empika chesaru. prastuta maa adhyakshudu rajendra prasad padavee kaalam mugiyanundadamto.. maaku prastutam secretaryga unna sivaajiraajaanu adhyakshudigaa ennukunnaru. secretaryga nareshnu empika chesaru. poyina saari racharachaccha ayina nepathyamlo ee saari godavalu lekunda.. maa sabhyulanta kalisi charchinchukuni ekagreevangaa vaarini ennukunnaru. vaari ennikanu khayam chestu marchi 12na adhikaarika prakatana chestaarani maa telipindi.